Ned Kelly (film, 1970)
<s>Ned Kelly je britanski biografski film snimljen 1970. godine u režiji Tonyja Richardsona.</s><s>Naslovni protagonist, koga tumači Mick Jagger, je Ned Kelly, znameniti australijski odmetnik (bushranger) koji je u 19. vijeku postao najpoznatiji kriminalac, ali i svojevrsna ikona i heroj mlade australijske nacije.</s><s>Radnja započinje njegovim vješanjem i kroz flashbackove prikazuje kako ga je siromaštvo, ali i zlostavljanje od strane policije, natjeralo da započne karijeru kradljivca stoke, a potom i pljačkaša banaka.</s>

<s>Ned Kelly je bio jedan od najambicioznijih filmova svog vremena, koji se pripremao godinama.</s><s>Režiser Karel Reisz i glumac Albert Finney su pripreme započeli još početkom 1960-ih, ali su se susreli sa nizom financijskih i logističkih poteškoća, prije svega zbog inzistiranja britanskih sindikata da glumačku i tehničku ekipu čine isključivo Britanci, a što je zbog prijevoza troškove snimanja u Australiji učinilo strahovito visokim.</s><s>Na kraju je projekt pokrenut tek kada je iza njega stao Richardson, odnosno kada je naslovnu ulogu dobio Jagger, koji je upravo u tom trenutku uživao popularnost kao frontman Rolling Stonesa.</s><s>Ta je najava filmu dala izuzetan publicitet, pa je nekoliko suparničkih studija je najavilo kako će snimiti film o Kellyju.</s><s>Snimanje filma je izazvalo veliko oduševljenje u samoj Australiji, iako je bilo određenih kritika od strane potomaka rodbine Neda Kellyja.</s><s>Jagger je kasnije tvrdio da je upravo zbog Neda Kellyja sa Stonesima propustio nastup na znamenitom koncertu Woodstock 1969. godine.</s><s>Snimanje su, sa druge strane, obilježio niz nezgoda na snimanje, ali predoziranje Jaggerove tadašnje djevojke Marianne Faithful, koja je originalno trebala igrati Kellyjevu sestru; zbog toga je završila u bolnici, te je zamijenjena sa mladom australijskom glumicom Diane Craig.</s>

<s>Richardson je za film koristio autentične lokacije, ali i neobičan stil naracije u kome su važnu ulogu igrale pjesme koje je napisao američki kompozitor Shel Silverstein i izvodili Waylon Jennings i Kris Kristofersson, a čiji je tekst služio kao svojevrsni, ponekad ironični, komentar događaja u radnji.</s><s>Međutim, već na samoj premijeri se ispostavilo da će Ned Kelly predstavljati neuspjeh, s obzirom da na nju nisu došli ni Richardson ni Jagger, od kojih je potonji kasnije tvrdio da ga uopće nije pogledao u životu.</s><s>Prema filmu se loše odredila i kritika, pri čemu se najviše zamjerao izuzetno spor tempo i prilično konfuzna radnja.</s><s>Jedini izuzetak napravljen u slučaju fotografije Gerryja Fishera koja je vješto koristila autentične australijske pejzaže u svaranju atmosfere.</s><s>Film je prilično loše prošao i kod publike.</s>

<s>Uloge</s>

<s>Mick Jagger ...</s><s>Ned Kelly
Geoff Gilmour ...</s><s>Steve Hart
 Mark McManus ...</s><s>Joe Byrne
Serge Lazareff ...</s><s>Wild Wright
Peter Sumner ...</s><s>Tom Lloyd
Ken Shorter ...</s><s>Aaron Sherritt
James Elliot ...</s><s>Pat O'Donnell
 Clarissa Kaye ...</s><s>Mrs.</s><s>Kelly
Diane Craig ...</s><s>Maggie Kelly
Sue Lloyd ...</s><s>Kate Kelly
Alexi Long ...</s><s>Grace Kelly
 Ken Goodlet ...</s><s>Nadzornik Nicholson (Goodlet je tumačio lik Kellyja u TV-filmu 1960. godine)
 Frank Thring ...</s><s>Sudac Sir Redmond Barry
 Bruce Barry ...</s><s>George King
 Tony Bazell ...</s><s>Mr. Scott
 Allen Bickford ...</s><s>Dan Kelly
 Robert Bruning ...</s><s>Nar.</s><s>Steele
 Alexander Cann ...</s><s>McInnes
Janne Wesley ...</s><s>Caitlyn
Martyn Sanderson ...</s><s>Fitzpatrick
John Laws ...</s><s>Kennedy
Liam Reynolds ...</s><s>Lonigan
Lindsay Smith ...</s><s>McIntyre
John Gray ...</s><s>Stratton
Gerry Duggan ...</s><s>Otac O'Hea</s>

<s>Izvori</s>

<s>Vanjske veze
 
 
 
 Ned Kelly (1970 film) at the National Film and Sound Archive 
Ned Kelly  at Mickjagger.com
Ned Kelly at Oz Movies
Gaunson, Stephen (2010), ‘International Outlaws: Ned Kelly, Tony Richardson and the International co-production’, Studies in Australasian Cinema, Special Issue: ‘Australian International Pictures’, (eds) Adrian Danks and Constantine Verevis, 4.3, p. 253-263
Geoff Stanton, 'Like a Rolling Stone: The Untold Story of the Kelly Gang' at From the Barrellhouse 25 April 2011</s>

<s>Britanski filmovi
Biografski filmovi
Historijski filmovi
Dramski filmovi
Vestern-filmovi
Authority control 2</s>

